text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Lovandi Oblivion oddama\u00f0urin Niels Arge Gala\u0301n."}, {"text_idx": "#000005", "text": "Ein tann mest lovandi tungma\u0301lmsbo\u0301lkurin i\u0301 F\u00f8royum 92/93 var Oblivion. Bassleikarin og sangarin Niels Arge Gala\u0301n sp\u00e6ldi i\u0301 no\u0301gvum bo\u0301lkum um hetta mundi\u00f0, men i\u0301 Oblivion var hann karismatiskur oddama\u00f0ur i\u0301 einum bo\u0301lkum sum i\u0301 sto\u0301ran mun sp\u00e6ldi egnan to\u0301nleik, to\u0301nleik sum i\u0301 f\u00f8royskum h\u00f8pi var tyngri, enn ta\u00f0 vit vanliga upplivdu. Tekstirnir vo\u0301ru i\u0301 fleiri f\u00f8rum b\u00e6\u00f0i provokerandi og stuttligir, ein ta\u0301ttur, i\u00f0 Niels seinni hevur tiki\u00f0 upp aftur i\u0301 200. Umframt Niels var eisini 200 trummarin Uni A\u0301rting i\u0301 Oblivion."}, {"text_idx": "#000007", "text": "I\u0301 mars 1993 skipa\u00f0i FUT fyri konsertini Tungma\u0301lmur \u201993. Ein konsert vi\u00f0 teimum bestu ma\u0301lms- og har\u00f0rokk bo\u0301lkunum i\u0301 F\u00f8royum. Tungma\u0301lmur \u201993 to\u0301k tra\u0301in upp eftir eftir Tungma\u0301lmi \u201992, i\u00f0 nakrir av har\u00f0aru f\u00f8roysku bo\u0301lkunum to\u0301ku stig til i\u0301 1992. Fyrsta a\u0301ri\u00f0 vo\u0301ru ta\u00f0 eg og Torkil Olsen, i\u00f0 vo\u0301ru h\u00f8vu\u00f0sfyriskiparar, men av ti\u0301, at tiltaki\u00f0 ikki bar seg fyrsta a\u0301ri\u00f0, og ti\u0301 eg var farin upp i\u0301 nevndina a\u0301 F\u00f8roya Undirhaldsto\u0301nleikarafelag, FUT, so valdu vit at lata FUT yvirtaka tiltaki\u00f0, i\u00f0 hesafer\u00f0 var\u00f0 hildi\u00f0 i\u0301 I\u0301tro\u0301ttarh\u00f8llini a\u0301 Ha\u0301lsi."}, {"text_idx": "#000008", "text": "Eg eigi allar framf\u00f8rslurnar a\u0301 video og fari at leggja t\u00e6r u\u0301t komandi dagarnar."}, {"text_idx": "#000009", "text": "Framf\u00f8rslan hja\u0301 Lisa S\u00e6r Dupult"}, {"text_idx": "#000010", "text": "Kaj Leo: Ikki gera sum 200 sigur, ikki gera sum 200 sigur"}, {"text_idx": "#000011", "text": "Leygarkv\u00f8ldi\u00f0 skipar Unga Tjo\u0301\u00f0veldi saman vi\u00f0 200 fyri endabrestinum a\u0301 Vendetta konsertfer\u00f0ini. Nu\u0301 er eisini greitt, at umframt framu\u0301rskarandi to\u0301nleik og undirhald, ver\u00f0ur h\u00f8vi at hoyra Nudlar Live. Ti\u0301 eg eri bi\u00f0in um at halda r\u00f8\u00f0u. R\u00f8\u00f0an er longu skriva\u00f0, og eg kann avdu\u0301ka, at eg komi vi\u00f0 tveimum heilt konkretum uppskotum til, hvussu vit venda gongdini og gera F\u00f8royar til heimsins besta og vinarligasta land. Vo\u0301nandi kemur Kaj Leo Holm Johannesen at lurta, so uppskotini kunnu implementerast skjo\u0301tt og v\u00e6l."}, {"text_idx": "#000013", "text": "Kl 21 lata dyrnar upp og so ver\u00f0ur hildi\u00f0 fram, vi\u00f0 to\u0301nleiki, r\u00f8\u00f0um og undirhaldi. Sja\u0301lvir skriva 200 solei\u00f0is um to\u0301nleikin leygarkv\u00f8ldi\u00f0:"}, {"text_idx": "#000014", "text": "Fokk, sum vit gle\u00f0a okkum at sp\u00e6la i\u0301 Sjo\u0301nleikarhu\u0301sinum leygarkv\u00f8ldi\u00f0. Fokking 200, konubukara\u00f8lbu\u0301karokkararnir JU\u0308URGHINN, speed metal va\u0301gbingarnir INCURSE, Ka\u0301ri SVERRISSON Himself og gudinnurnar REVERB. Holy shitballs, ta\u00f0 ljo\u0301\u00f0ar dy\u0301rt! NOPE, o\u0301keypis baby! Deil og vinn ikki ein skid"}, {"text_idx": "#000015", "text": "Ju\u0301, Fokk, ju\u0301! 200 er aftur"}, {"text_idx": "#000017", "text": "Ta\u00f0 er ein go\u0301\u00f0 kensla, at 200 aftur ristir i\u0301 f\u00f8roysku li\u0301kas\u00e6luna og gevur idiotunum og bandittunum ein feitan mi\u00f0fingur. Fokk ju\u0301, sum eg eri vi\u00f0 uppa\u0301 ny\u0301ggju 200 fl\u00f8guna og fra\u0301li\u0301ka dokumentarfilimin hja\u0301 filmsnillinginum Sakaris Sto\u0301ra\u0301."}, {"text_idx": "#000018", "text": "Eg kann ikki umm\u00e6la 200, ti\u0301 ta\u00f0 skal eingin loyna vera, at tveir av trimum 200 limum teljast millum bestu vinmenn mi\u0301nar, ein av teimum er ennta\u0301 stjo\u0301ri hja\u0301 m\u00e6r, hin tri\u00f0ja limin kenni somulei\u00f0is sera v\u00e6l, so habilititurin er av helviti til. Hetta ver\u00f0ur i\u0301 sta\u00f0in ein huglei\u00f0ing."}, {"text_idx": "#000019", "text": "Men eg var altso til filmfrumsy\u0301ning og u\u0301tga\u0301vukonsert vi\u00f0 200 i\u0301 gja\u0301r, og fokk sum ta\u00f0 var feitt. Eg hev\u00f0i longu hoyrt ny\u0301ggju fl\u00f8guna, so ta\u00f0 undra\u00f0i meg ikki, at ny\u0301ggju l\u00f8gini vo\u0301ru go\u0301\u00f0. 200 levera alti\u0301\u00f0 eina go\u0301\u00f0a framf\u00f8rslu, so eg visti, at konsertin fo\u0301r at vera go\u0301\u00f0, og ta\u00f0 var\u00f0 hon sanniliga eisini. Trummur, bassur, gittar og grefligt kjaftaslit fyri allar pengarnar, eitt gott bland av \u00f8llum ti\u0301 ny\u0301ggja og klassikarum, sum Leoland, Skitni Kartni og Moggh\u00f8vd."}, {"text_idx": "#000020", "text": "Eg ma\u0301 to\u0301 vi\u00f0ganga, at tann ha\u0301mentanarligi statusurin, sum 200 hevur fingi\u00f0 tyktist eitt sindur komiskur, tali\u00f0 av stjo\u0301rum, akademikarum, millumlei\u00f0arum og politikarum, mundi\u00f0 neyvan havt veri\u00f0 h\u00e6gri\u00f0, um talan var um ein yrkingaupplestur hja\u0301 Jo\u0301anesi Nielsen ella frumframf\u00f8rsluni av einari ny\u0301ggjari f\u00f8royskari opera, og ta\u00f0 er sku ikki serliga punk! N\u00e6r hevur punkur veri\u00f0 eliterur?"}, {"text_idx": "#000021", "text": "Men hetta er to\u0301 ivaleyst ein sta\u00f0festing av, at 200 hevur ein ty\u0301dningarmiklan leiklut i\u0301 okkara samfelag, og at tey skilabestu h\u00f8vdini her i\u0301 F\u00f8royum vir\u00f0ismeta henda leiklut."}, {"text_idx": "#000022", "text": "200 er r\u00f8ddin, i\u00f0 framum a\u00f0rar vi\u0301sur okkum a\u0301 o\u0301r\u00e6tt. Vi\u00f0 skemtiligum rokkpunki, sum fangar, f\u00e6r 200 bo\u00f0skapin u\u0301t, um hv\u00f8r bestemmar i\u0301 Leoland. Hesa r\u00f8ddina kunnu politikarar ikki fa\u0301a at makka r\u00e6tt, hv\u00f8rki vi\u00f0 samanleggingum ella ho\u0301ttanum um sparingar."}, {"text_idx": "#000023", "text": "200 er vi\u00f0 \u00f8\u00f0rum or\u00f0um li\u0301vsney\u00f0ugt, serliga i\u0301 dag, ta\u0301 okkara samfelag i\u0301 st\u00f8rri mun enn nakranti\u0301\u00f0 a\u0301\u00f0ur er ho\u0301tt innani\u0301fra\u0301, ella skuldi eg sagt omani\u0301fra\u0301. Hetta tekur 200 st\u00f8\u00f0i\u00f0 i\u0301. Tekstirnir a\u0301 ny\u0301ggju u\u0301tga\u0301vuni eru sera beinraknir:"}, {"text_idx": "#000025", "text": "ti\u0301 200 pj\u00f8vist ikki at makka r\u00e6tt!"}, {"text_idx": "#000026", "text": "I\u0301 fyrsta stakfl\u00f8gu u\u0301tsp\u00e6linum spyr 200, hvar k\u00e6rleikin bleiv av, well eg f\u00f8ldi k\u00e6rleikan i\u0301 gja\u0301r, ta\u0301 eg saman vi\u00f0 h\u00f8gum og la\u0301gum br\u00f8la\u00f0i"}, {"text_idx": "#000028", "text": "Onkur hevur eftirly\u0301st, hvar listafo\u0301lkini hava veri\u00f0 i\u0301 stri\u0301\u00f0num mo\u0301ti systematisku ni\u00f0urlagingini av v\u00e6lfer\u00f0arsamfelagnum. Well, endiliga hendir okkurt ny\u0301ggja 200 fl\u00f8gan Vendetta er her!"}, {"text_idx": "#000029", "text": "21. apri\u0301l hevur F\u00f8roya mest samfelagsrevsandi bo\u0301lkur u\u0301tga\u0301vukonsert og frumsy\u0301ning av dokumentarfilminum \u201cViva la Vendetta\u201d hja\u0301 Sakaris Sto\u0301ra\u0301."}, {"text_idx": "#000030", "text": "Nudlar hevur sloppi\u00f0 at lurta vi\u00f0, og kann sta\u00f0festa, at Vendetta ikki bert er ein sto\u0301rur feitur mi\u00f0fingur til BADH samgonguna, men eisini eitt to\u0301nleikaverk, i\u00f0 ma\u0301 metast, sum ta\u00f0 mest fo\u0301lksliga hja\u0301 200 si\u0301\u00f0an Viva La Republica. A\u0301 fl\u00f8guni eru fleiri l\u00f8g, vi\u00f0 so sto\u0301rari poppgo\u0301\u00f0sku, at longu eftir fyrstu lurtan syngur tu\u0301 vi\u00f0 og trallar tey aftan a\u0301."}, {"text_idx": "#000031", "text": "Eg gle\u00f0i meg longu til, ta\u0301 200 fer at gera onkran festival til eitt risasto\u0301rt mo\u0301tm\u00e6listiltak.\nDyrnar lata upp kl. 22:00."}, {"text_idx": "#000032", "text": "Filmurin ver\u00f0ur vi\u0301stur kl. 22:45"}, {"text_idx": "#000033", "text": "Atgongumerki fa\u0301ast i\u0301 Tutl fra\u0301 ty\u0301sdegnum 10. apri\u0301l\nKostna\u00f0ur 200 kr (inkl. fl\u00f8ga + DVD). Altso; konsert + filmsy\u0301ning + fl\u00f8ga+DVD fyri 200 fokking kr!"}, {"text_idx": "#000034", "text": "Lippukassin \u2013 Uni leggur botnin"}, {"text_idx": "#000035", "text": "Fyrstu fer\u00f0 Uni var at si\u0301ggja a\u0301 f\u00f8royska to\u0301nleikapallinum var i\u0301 treskima\u0301lmsbo\u0301lkinum Oblivion. Oblivion var fyrsta f\u00f8royska bo\u00f0i\u00f0 uppa\u0301 ein bo\u0301lk, i\u00f0 sp\u00e6ldi hetta slagi\u00f0 av to\u0301nleiki. L\u00f8gini vo\u0301ru \u00f8ll egin og n\u00f8kur a\u0301 f\u00f8royskum. Hetta var i\u0301 1992 og var n\u00e6rum o\u0301hoyrt ta\u0301, ti\u0301 flest allir rokkbo\u0301lkar sp\u00e6ldu la\u0301nil\u00f8g i\u0301 teirri ti\u0301\u00f0ini, og teir, i\u00f0 skriva\u00f0u to\u0301nleik, skriva\u00f0u flest allir a\u0301 enskum."}, {"text_idx": "#000036", "text": "Ly\u0301sing av Una A\u0301rting i\u0301 sambandi vi\u00f0 Planet Awards 2005 har hann var stj\u00f8rnan handan trummurnar"}, {"text_idx": "#000037", "text": "Eg lati loki\u00f0 upp a\u0301 lippukassanum og stingi hondina ni\u00f0ur og taki fram brot u\u0301r onkrari grein u\u0301r savninum"}, {"text_idx": "#000039", "text": "Sarah-Chanderia stjo\u0301ri i\u0301 Hacate Entertainment Group var hev\u00f0i ikki ivast i\u0301, at vitja aftur um h\u00f8vi\u00f0 by\u0301\u00f0st."}, {"text_idx": "#000040", "text": "Ein av teimum u\u0301tlendsku gestunum, i\u00f0 fekk mest burtur u\u0301r Atlantic Music Event, var Sarah-Chanderia, stjo\u0301ri i\u0301 Hacate Entertainment Group. Sarah arbei\u00f0ir vi\u00f0 to\u0301nleika publishing og hevur gj\u00f8rt ta\u00f0 til si\u0301na serfr\u00f8\u00f0i at seta bo\u0301lkar og markna\u00f0ir saman. Hon selur to\u0301nleik til sjo\u0301nvarp, filmar, ly\u0301singar, pla\u0301tufel\u00f8g og mong onnur."}, {"text_idx": "#000042", "text": "\u2013 Ja, man kann siga, at eg longu havi noti\u00f0 gott av tu\u0301rinum til F\u00f8royar, og at f\u00f8royski to\u0301nleikurin ny\u0301tir gott av mi\u0301ni vitjan, sigur Sarah."}, {"text_idx": "#000043", "text": "\u2013 Eg hoyrdi no\u0301gvan go\u0301\u00f0an to\u0301nleik a\u0301 fer\u00f0ini i\u0301 F\u00f8royum, og pakkin, i\u00f0 eg nu\u0301 geri tilrei\u00f0ar, fevnir um Budam, og ja, sja\u0301lvandi Sic, men eisini 200 og Marius."}, {"text_idx": "#000044", "text": "A\u0301 konsertini fri\u0301ggjakv\u00f8ldi\u00f0 var Sarah bergtikin av Sic, sum hon metti vera ein bo\u0301lk vi\u00f0 sto\u0301rari framti\u0301\u00f0. Hon pra\u0301ta\u00f0i ta\u0301 um at royna at fa\u0301a bo\u0301lkin vi\u00f0 a\u0301 tungma\u0301lmsfestivalar eitt nu\u0301 i\u0301 Noregi. Serliga r\u00f8ddina hja\u0301 Mikkjal og l\u00f8gini da\u0301mdi henni v\u00e6l. Hon helt, at hetta var ein bo\u0301lkur, i\u00f0 kundi veri\u00f0 v\u00e6l egna\u00f0ur til ty\u0301ska markna\u00f0in, i\u00f0 sum kunnugt er st\u00f8rsti markna\u00f0ur i\u0301 Evropa."}, {"text_idx": "#000045", "text": "Sarah var sum heild v\u00e6l n\u00f8gd vi\u00f0 vitjanina i\u0301 F\u00f8royum."}, {"text_idx": "#000046", "text": "\u2013 Eg haldi Atlantic Music Event vera eitt fra\u0301li\u0301kt h\u00f8vi fyri i\u0301dna\u00f0in at uppliva f\u00f8royskan to\u0301nleik. Men eisini eitt fra\u0301li\u0301kt h\u00f8vi, hja\u0301 f\u00f8royskum to\u0301nleikarum, at vi\u0301sa seg fram fyri i\u0301dna\u00f0inum i\u0301 go\u0301\u00f0um karmum, sigur Sarah, i\u00f0 to\u0301 heldur, at m\u00f8guleikar eru fyri menna tiltaki\u00f0 uppaftur meira. Sarah var ein av pallbor\u00f0sluttakarunum a\u0301 Hitt & Hoyr tiltakinum a\u0301 Hotel F\u00f8royum seinasta fri\u0301ggjadag. Ta\u0301 ro\u0301sti hon teimum to\u0301nleikarunum, i\u00f0 vo\u0301ru til sta\u00f0ar, fyri at f\u00f8rleikamenna seg vi\u00f0 lutt\u00f8ku a\u0301 ti\u0301li\u0301kum tilt\u00f8kum og ta\u00f0 er ju\u0301st a\u0301 hesum \u00f8ki, at Sarah kundi hugsa s\u00e6r at Atlantic Music Event var\u00f0 ment."}, {"text_idx": "#000047", "text": "\u2013 Eg haldi, at har kundi veri\u00f0 meira fra\u0301l\u00e6ra og skei\u00f0svirksemi, i\u00f0 kundi veri\u00f0 til gagns fyri i\u0301dna\u00f0in og fyri listafo\u0301lkini. Hesi kundu fingi\u00f0 n\u00f8kur ambo\u00f0 og nakrar ha\u0301ttar at virka eftir. Eg havi bjo\u0301\u00f0a\u00f0 fyriskiparunum, at eg kundi hja\u0301lpa til vi\u00f0 ti\u0301li\u0301kum virksemi i\u0301 sambandi vi\u00f0 eitt m\u00f8guligt komandi Atlantic Music Event."}, {"text_idx": "#000048", "text": "Sarah sigur, at hon ikki ivast eina l\u00f8tu i\u0301, at hetta er eitt tiltak, i\u00f0 er a\u0301hugavert at vitja aftur.:"}, {"text_idx": "#000050", "text": "Umframt tey n\u00f8vnini, i\u00f0 vit longu hava nevnt. Fann Sarah eisini onnur a\u0301hugaverd n\u00f8vn, i\u00f0 hon fegin vildi arbeitt vi\u00f0. Eiv\u00f8r er eitt teirra."}, {"text_idx": "#000051", "text": "\u2013 Eg hev\u00f0i ikki m\u00f8guleika fyri at pra\u0301ta vi\u00f0 Eiv\u00f8r ella hennara umbo\u00f0sfo\u0301lk, men hon var heilt vi\u0301st a\u0301hugaverd, sigur Sarah, i\u00f0 eisini da\u0301mdi Angu og i\u0301slendsku Ampop v\u00e6l"}, {"text_idx": "#000052", "text": "\u2013 Angu var fantastiskur, go\u0301\u00f0 r\u00f8dd og v\u00f8kur l\u00f8g. Eisini i\u0301slendski bo\u0301lkurin Ampop var fenomenalur. Ta\u00f0 var eisini stuttligt at hoyra ein av bo\u0301lkunum, sum mi\u0301tt felag umbo\u00f0ar Grand Island framf\u00f8ra. Eitt av starvsfo\u0301lkunum hja\u0301 m\u00e6r hevur funni\u00f0 bo\u0301lkin, og gj\u00f8rt avtaluna vi\u00f0 hann men hetta var fyrstu fer\u00f0 eg hoyrdi bo\u0301lkin."}, {"text_idx": "#000053", "text": "Virkishu\u0301si\u00f0 i\u0301 Klaksvi\u0301k og G!Music h\u00f8vdu leygardagin skipa\u00f0 fyri u\u0301tfer\u00f0 fyri u\u0301tlendsku gestunum. A\u0301 fer\u00f0ini var h\u00f8vi at vitja G\u00f8tusandi, Virkishu\u0301si\u00f0 i\u0301 Klaksvi\u0301k og i\u0301 Nor\u00f0rag\u00f8tu. Hetta var ein u\u0301tfer\u00f0, i\u00f0 Sarah var sera gla\u00f0 um. Hon vi\u0301sir a\u0301, at serliga a\u0301hugavert hev\u00f0i ta\u00f0 veri\u00f0, at uppliva Ka\u0301ra Sverrisson i\u0301 G\u00f8tu kirkju. I\u0301 gomlu og hugnaligu kirkjuni framf\u00f8rdi og greiddi Ka\u0301ri fra\u0301 um f\u00f8royska to\u0301nleikas\u00f8gu, alt fra\u0301 Kingo til skjaldur, vi\u0301sur og kv\u00e6\u00f0i vo\u0301r\u00f0u framf\u00f8rd. Umframt at uppt\u00f8kur av Kingo sangi vo\u0301r\u00f0u sp\u00e6ldar."}, {"text_idx": "#000054", "text": "Sarah helt l\u00f8tuna i\u0301 G\u00f8tu kirkju vera heilt serliga."}, {"text_idx": "#000055", "text": "\u2013 Ta\u00f0 var \u00f8giliga a\u0301hugavert, at uppliva gamla to\u0301nleikin fra\u0301 17. \u00f8ld, og fa\u0301a eitt sindur innlit i\u0301 tykkara to\u0301nleikas\u00f8gu, ta\u00f0 var ein heilt serlig l\u00f8ta, grei\u00f0ur Sarah fra\u0301."}, {"text_idx": "#000058", "text": "\u2013 Eg valdi lagi\u00f0 hja\u0301 Eiv\u00f8r, Gra\u0301t ei, sum vinnaralag. Men har vo\u0301ru no\u0301gv onnur a\u0301hugaverd l\u00f8g. T.d. lagi\u00f0 hja\u0301 Sigri\u00f0 Rasmussen. Hatta er eitt ordiliga gott lag, sum eg t.d. kundi hugsa\u00f0 m\u00e6r at fingi\u00f0 sent u\u0301t a\u0301 su\u00f0ur koreanska markna\u00f0inum. Su\u00f0ur koreanski markna\u00f0urin er ein trupul markna\u00f0ur fyri R\u2019n\u2019B, men eg haldi at ju\u0301st hatta lagi\u00f0, Socalled Paradice kundi gj\u00f8rt seg galdandi har, sigur Sarah."}, {"text_idx": "#000060", "text": "Fri\u0301ggjakv\u00f8ldi\u00f0 var rokkkv\u00f8ldi\u00f0 a\u0301 AME, og ti\u0301 var ta\u00f0 ivaleyst eisini ho\u0301skandi at har\u00f0asti rokkbo\u0301lkurin a\u0301 skra\u0301nni. Sic gav a\u0301sko\u00f0arunum, ta bestu l\u00f8tuna."}, {"text_idx": "#000061", "text": "Einki bilti vi\u00f0 karmum og innihaldi\u00f0 a\u0301 Atlantic Music Event. Ljo\u0301s, ljo\u0301\u00f0, h\u00f8lini og fleiri av bo\u0301lkunum vo\u0301ru heilt go\u0301\u00f0ir i\u0301 Nor\u00f0urlandahu\u0301sinum fri\u0301ggjakv\u00f8ldi\u00f0. Men einans nakrir fa\u0301ir hundra\u00f0 a\u0301sko\u00f0arar m\u00f8ttu upp."}, {"text_idx": "#000062", "text": "Skra\u0301in a\u0301 fri\u0301ggjakv\u00f8ldi\u00f0 a\u0301 AME var sum heild merkt av minni kendum n\u00f8vnum enn leygarkv\u00f8ldi\u00f0. Gaman i\u0301 her var ikki talan um ny\u0301ggj n\u00f8vn: 200, Gestir, Marius og Sic kunnu neyvan ly\u0301sast sum millum minstu f\u00f8roysku to\u0301nleikan\u00f8vnini, men tey hava to\u0301 ikki li\u0301ka brei\u00f0an fo\u0301lkaligan a\u0301huga sum Lena, Eiv\u00f8r og H\u00f8gni Lisberg. Men her var talan um h\u00f8ga go\u0301\u00f0sku a\u0301 f\u00f8royska partinum av skra\u0301nni."}, {"text_idx": "#000063", "text": "Nor\u00f0urlandahu\u0301si\u00f0 hev\u00f0i saman vi\u00f0 vinnuframastovninum sett eitt imponerandi tiltak saman. Ljo\u0301\u00f0i\u00f0 var alla ti\u0301\u00f0ina gott, og ljo\u0301si\u00f0, i\u00f0 ljo\u0301ssnillingurin Egil B. Hansen sto\u0301\u00f0 fyri, var so o\u0301fatiliga flott. Her var stutt sagt lagt upp til eina sto\u0301rsligna to\u0301nleikauppliving. Men i\u0301 sto\u0301ra to\u0301ma salinum i\u0301 Nor\u00f0urlandahu\u0301sinum tyktist hetta sto\u0301rsligna n\u00e6rum feilplasera\u00f0."}, {"text_idx": "#000064", "text": "Atlantic Music Event uttan kappingina, sum Prix F\u00f8royar finalan gav, hevur mist no\u0301gv av a\u0301sko\u00f0aratokkanum. Talan mundi neyvan vera um sto\u0301rt fleiri enn n\u00f8kur fa\u0301 hundra fo\u0301lk i\u0301 sto\u0301ra salinum i\u0301 Nor\u00f0urlandahu\u0301sinum, og hetta var als ikki nokk fyri at skapa r\u00e6tta stemningin."}, {"text_idx": "#000065", "text": "Bo\u0301lkarnir fingu to\u0301 flest allir gott burturu\u0301r og tyktust ikki sjo\u0301nliga darva\u00f0ir av manglandi a\u0301sko\u00f0arunum. Sto\u0301ra h\u00e6ddarpunkti\u00f0 var uttan iva framf\u00f8rslan hja\u0301 Sic, i\u00f0 var seinasta framf\u00f8rslan a\u0301 skra\u0301nni. Ta\u0301 var naka\u00f0 av fo\u0301lki savna\u00f0 i\u0301 salinum, ho\u0301ast talan ikki var um no\u0301gv fo\u0301lk. Ta\u00f0 er to\u0301 vert at bi\u0301ta merki i\u0301, at n\u00e6rum eingin av teimum tru\u0301gvu fjepparunum sto\u0301\u00f0 frammanfyri pallin, sum tey annars alti\u0301\u00f0 gera."}, {"text_idx": "#000066", "text": "Teir fimm i\u0301 Sic vo\u0301ru komnir har fyri at vi\u0301sa, at bo\u0301lkurin undir r\u00f8ttu k\u00f8rmum kundi liva upp til no\u0301gv ro\u0301stu fl\u00f8guna. Hetta megna\u00f0i Sic til fulnar."}, {"text_idx": "#000067", "text": "Framf\u00f8rslur hja\u0301 Sic hava ofta veri\u00f0 merktar av ringum ljo\u0301\u00f0i, men vi\u00f0 fra\u0301li\u0301ku karmunum i\u0301 Nor\u00f0urlandahu\u0301sinum fingu l\u00f8gini li\u0301v. Melodisku pettini vo\u0301ru v\u00f8kur, og h\u00f8r\u00f0u larmandi pettini vo\u0301ru a\u0301tro\u00f0kandi, h\u00f8r\u00f0 og larmandi. Serliga trummusp\u00e6li\u00f0 hja\u0301 Magnusi var framu\u0301rskarandi. Ru\u0301tmiska tilr\u00e6tta leggingin av l\u00f8gunum hja\u0301 Sic er ein sera sto\u0301r styrki."}, {"text_idx": "#000070", "text": "No\u0301gv ringastu framf\u00f8rsluna a\u0301 kv\u00f8ldinum og eisini \u00f8llum vikuskiftinum sto\u0301\u00f0 sviin Jonas Molinder fyri. Fyrrverandi oddama\u00f0urin i\u0301 Molinder Band royndi seg sum einstaklingur. Hann hev\u00f0i sja\u0301lvur s\u00f8kt stu\u00f0ul til fer\u00f0ina og tiki\u00f0 stig til at koma hendan vegin."}, {"text_idx": "#000071", "text": "To\u0301nleikau\u0301tflutningsra\u0301\u00f0ini i\u0301 hinum nor\u00f0urlondunum h\u00f8vdu valt luttakararnar. Men Sv\u00f8ri\u0301ki hev\u00f0i ongan a\u0301huga i\u0301 at senda nakran bo\u0301lk til F\u00f8royar. So ta\u0301 Molinder, i\u00f0 kennir Brand Enni, setti seg i\u0301 samband vi\u00f0 fyrireikararnar, var hildi\u00f0, at betur var vi\u00f0 onkrum umbo\u00f0i fyri Sv\u00f8ri\u0301ki enn ongum."}, {"text_idx": "#000072", "text": "Framf\u00f8rslan var u\u0301t av lagi va\u0301nalig. Molinder sp\u00e6ldi hampuliga v\u00e6l a\u0301 klaver og gittar, men songr\u00f8ddin var li\u0301ti\u00f0 sannf\u00f8randi. L\u00f8gini vo\u0301ru hv\u00f8rki fangandi ella a\u0301hugaverd, og ensku tekstirnir vo\u0301ru heldur hja\u0301lparleysir. Hann tyktist eisini o\u0301tryggur a\u0301 pallinum. Hetta eru undrunarvert, ti\u0301 talan er ikki um ein o\u0301royndan mann, Molinder gevur i\u0301 n\u00e6stum si\u0301na fjo\u0301r\u00f0u fl\u00f8gu u\u0301t. Molinder var ein ring byrjan a\u0301 sy\u0301nisglugga tiltaki\u00f0."}, {"text_idx": "#000073", "text": "Gestir vo\u0301ru settir a\u0301 skra\u0301nna beint eftir Jonas Molinder. Hetta var ikki ein serliga trupul uppga\u0301va, ti\u0301 ta\u00f0 kundi n\u00e6rum bert gerast betur. Planet.fo skilti a\u0301 onkrum u\u0301tlendskum gesti, at ta\u00f0 var ein l\u00e6tti, ta\u0301 Gestir vi\u00f0 si\u0301ni go\u0301\u00f0u framf\u00f8rslu vi\u0301stu, at st\u00f8\u00f0i\u00f0 a\u0301 sy\u0301nisgluggatiltakinum var munandi betur, enn ta\u00f0 sum sviin hev\u00f0i lagt. Gestir hava sp\u00e6lt no\u0301gv vi\u00f0 stru\u0301karum, si\u0301\u00f0an fl\u00f8gan kom u\u0301t i\u0301 fj\u00f8r, men fri\u0301ggjakv\u00f8ldi\u00f0 var bo\u0301lkurin aftur a\u0301 palli uttan uttanhy\u0301sis hja\u0301lp. Hetta var ein fyrimunur i\u0301 n\u00f8krum l\u00f8gum og ein vansi i\u0301 \u00f8\u00f0rum. Ta\u00f0 tyktist sum um Knu\u0301t Ha\u0301berg Eysturstein a\u0301 tangentum fekk eitt sindur betur pla\u0301ss i\u0301 ljo\u0301\u00f0myndini. Hetta gav l\u00f8gunum eitt sindur meira av kanti, enn tey hava, ta\u0301 stru\u0301karar eru vi\u00f0. Men samstundis var ljo\u0301\u00f0myndin ikki li\u0301ka sto\u0301rsligin, sum hon onkunti\u0301\u00f0 hevur veri\u00f0, ho\u0301ast hon enn var sto\u0301r. Bo\u0301lkurin leg\u00f0i fyri vi\u00f0 lagnum Hv\u00f8rt Fo\u0301tafet, i\u00f0 vanliga er eitt av h\u00e6ddarpunktunum a\u0301 eini Gestir konsert, men ta\u00f0 var lagi\u00f0 ikki hesafer\u00f0, lagi\u00f0 var r\u00e6ttiliga v\u00e6l sp\u00e6lt, men bo\u0301lkurin tyktist bert at gerast heitari, og inniligheitin gj\u00f8rdist st\u00f8rri fyri hv\u00f8r lagi\u00f0, i\u00f0 bo\u0301lkurin sp\u00e6ldi."}, {"text_idx": "#000074", "text": "Ho\u0301ast karmarnir vo\u0301ru go\u0301\u00f0ir, so var ra\u00f0fylgjan a\u0301 skra\u0301nni heldur l\u00f8gin. Ta\u00f0 tyktist sera undarligt at seta, Angu Motzfeldt ein fittan sangari og sangskrivara vi\u00f0 kassagittar, at sp\u00e6la aftan a\u0301 sto\u0301ru ljo\u0301\u00f0myndina hja\u0301 Gestir."}, {"text_idx": "#000075", "text": "Ho\u0301ast Angu Motzfeldt er ein sera dugnaligur sangari og sangskrivari, so fo\u0301r luftin eitt sindur u\u0301r tiltakinum, ta\u0301 hann vi\u00f0 kassagittara skuldi fylla pallin har ein rokkbo\u0301lkur frammanundan hev\u00f0i sta\u00f0i\u00f0. L\u00f8gini hja\u0301 Angu vo\u0301ru go\u0301\u00f0 og sera fitt. Angu hevur ein sorgbli\u0301\u00f0an to\u0301na i\u0301 si\u0301num fo\u0301lkakendu l\u00f8gum og ta\u00f0 er ikki uttan ors\u00f8k, at hann ver\u00f0ur kalla\u00f0ur gr\u00f8nlendska u\u0301tga\u0301van av Teiti Men ta\u00f0 var eitt sindur trupult hja\u0301 Angu at fanga teir fa\u0301u a\u0301hoyrarnar, i\u00f0 vo\u0301ru har."}, {"text_idx": "#000076", "text": "Men sta\u00f0festast kann, at Angu er ein framu\u0301rskarandi sangari.. Ta\u00f0 tyktist synd i\u0301 honum, har hann sto\u0301\u00f0 a\u0301 sto\u0301ra pallinum, pu\u0301ra einsamallur og eingin ivi er um, at Angu hev\u00f0i rigga\u00f0 betur a\u0301 eini minni og meira intimari konsert."}, {"text_idx": "#000077", "text": "F\u00f8royski Marius og danski Ave eru tveir bo\u0301lkar, i\u00f0 sp\u00e6la innan somu to\u0301nleikagrein. Ba\u0301\u00f0ir bo\u0301lkar hava grei\u00f0ar tilvi\u0301singar til danskan moderna\u00f0an rokk, so sum Carpark North og Mew. Ti\u0301 var ta\u00f0 ein skilago\u0301\u00f0 avger\u00f0 hja\u0301 fyrireikarunum at leggja hesar bo\u0301lkar vi\u00f0 si\u0301\u00f0una av hv\u00f8r \u00f8\u00f0rum i\u0301 sp\u00e6liskra\u0301nni. Ho\u0301ast bo\u0301lkarnir li\u0301kjast eru teir samstundis sera ymiskir, i\u00f0 ma\u0301tanum teir sp\u00e6la henda to\u0301nleik. F\u00f8royski bo\u0301lkurin sp\u00e6ldi a\u0301\u00f0renn tann danski, og ho\u0301ast framf\u00f8rslan sum so var v\u00e6l sp\u00e6ld, so mangla\u00f0i nervin og inniligheitin, i\u00f0 vit kenna fra\u0301 framf\u00f8rslum hja\u0301 Marius fyrr, um ta\u00f0 vo\u0301ru karmarnir ella okkurt anna\u00f0, i\u00f0 var ors\u00f8k til hetta er ikki til at vita."}, {"text_idx": "#000078", "text": "Ho\u0301ast to\u0301nleikurin ikki er slo\u0301\u00f0bro\u0301tandi, so sp\u00e6ldi Ave v\u00e6l. Framf\u00f8rslan var go\u0301\u00f0 og krydda vi\u00f0 ljo\u0301\u00f0f\u00f8rum, sum einum gomlum u\u0301tvarpsto\u0301li og eini skrivimaskinu, var\u00f0 hon eisini a\u0301hugaverd. Songr\u00f8ddin hja\u0301 sangaranum bar eisini framf\u00f8rsluni v\u00e6l. R\u00f8ddin minti i\u0301 st\u00f8\u00f0um um r\u00f8ddina hja\u0301 Suede sangaranum, Bret Anderson."}, {"text_idx": "#000079", "text": "200 hev\u00f0i fingi\u00f0 til uppga\u0301vu at sp\u00e6la i\u0301millum Ave og Sic, og hetta gj\u00f8rdi bo\u0301lkurin v\u00e6l. 200 var ein orkumbumba og fekk gott li\u0301v i\u0301 teir a\u0301sko\u00f0ararnar, i\u00f0 vo\u0301ru savna\u00f0ir frammanfyri pallin. Framf\u00f8rslan var sum alti\u0301\u00f0 kasta i\u0301 h\u00f8vdi\u00f0 a\u0301 fo\u0301lki vi\u00f0 einum smi\u0301li sum smitta\u00f0i. 200 tri\u0301vist v\u00e6l a\u0301 einum sto\u0301rum palli, og i\u0301 flottum ljo\u0301si\u00f0, vi\u00f0 go\u0301\u00f0um ljo\u0301\u00f0i og v\u00e6l sp\u00e6ldum punk rokki, megna\u00f0u teir tri\u0301ggir at fylla allan pallin."}, {"text_idx": "#000081", "text": "R\u00e6ttiliga fitta av fo\u0301lki var komi\u00f0 saman i\u0301 I\u0301tro\u0301ttarh\u00f8llini a\u0301 Ha\u0301lsi, ta\u0301 Kyndil skipa\u00f0i fyri a\u0301rligu Ny\u0301ggja\u0301rskonsertini. To\u0301nleikurin var go\u0301\u00f0ur, men a\u0301hugin fyri honum var li\u0301til."}, {"text_idx": "#000084", "text": "Bo\u0301lkarnir framf\u00f8rdu allir sera v\u00e6l, men ta\u00f0 var fyrst og fremst pla\u0301tuvendarin DJ Switch, i\u00f0 fylti go\u0301lvi\u00f0. Fy\u0301rverki\u00f0 merkti sum vant konsertina, men talan var bert um ein o\u0301tanga, hesin var lukkuti\u0301\u00f0 ikki av teimum gl\u00f8ggastu. Hann sat aftan fyri ein sto\u0301lpa uppi mo\u0301ti vegginum og kasta\u00f0i fy\u0301rverk ni\u00f0ur a\u0301 sama sta\u00f0 a\u0301 hallargo\u0301lvinum, ti\u0301 var l\u00e6tt hja\u0301 vaktarfo\u0301lkinum at finna hann. R\u00e6ttiliga har\u00f0liga var\u00f0 hann drigin u\u0301t og smita\u00f0ur fyri dyr."}, {"text_idx": "#000085", "text": "Fra\u0301li\u0301ka framf\u00f8rslan hja\u0301 Sic var i\u0301 heimsflokki og savna\u00f0i ein t\u00e6ttan li\u0301tlan skara av tru\u0301f\u00f8stum Sic-h\u00f8vdum framman fyri pallin. Hesi hugna\u00f0u s\u00e6r v\u00e6l, men millum st\u00f8rsta partin av a\u0301sko\u00f0arunum var eingin a\u0301hugi, ennta\u0301 var ta\u00f0 onkur, i\u00f0 vi\u0301sti si\u0301na o\u0301n\u00f8gd vi\u00f0 tunga og har\u00f0a rokkin, vi\u00f0 at venda tummilin ni\u00f0ureftir og ro\u0301pa o\u0301kv\u00e6misor\u00f0 eftir teimum. Hetta to\u0301k to\u0301 einki fra\u0301 framf\u00f8rsluni. Oddama\u00f0urin Mikkjal G. Hansen var sum alti\u0301\u00f0 ein orkubumba og hansara inniligheit er n\u00e6rum o\u0301fatilig. To\u0301 kundi man v\u00e6l liva\u00f0 vi\u00f0 ti\u0301, um hann valdi at tiga millum l\u00f8gini, ti\u0301 hansara vi\u00f0merkingar eru satt at siga flatar. Men me\u00f0an to\u0301nleikurin buldra\u00f0i fyltu r\u00f8dd og perso\u0301nligheit pallin heilt u\u0301t og komu langt u\u0301t um pallkantin. Ta\u00f0 gj\u00f8rdi restin Sic eisini, bo\u0301lkurin gav seg 200% og veggurin av ljo\u0301\u00f0i rakti teg hart i\u0301 andliti\u00f0. Har var eingin m\u00f8guleiki fyri at vera li\u0301kagla\u00f0ur, antin da\u0301mdi tu\u0301 ta\u00f0 ella ikki."}, {"text_idx": "#000086", "text": "Ljo\u0301\u00f0i\u00f0 var sum heild gott, to\u0301 kundi ta\u00f0 vera eitt sindur ringt a\u0301 at skyna ymisku ljo\u0301\u00f0f\u00f8rini, og ljo\u0301\u00f0myndin var eitt sindur runut i\u0301 st\u00f8\u00f0um. Men hetta er ofta vandin vi\u00f0 hesum slagi av to\u0301nleiki. Serliga trupult er at fa\u0301a gott ljo\u0301\u00f0 i\u0301 eini h\u00f8ll sum hesi, har ljo\u0301\u00f0i\u00f0 sl\u00e6r aftur. Eisini vo\u0301ru trupulleikar vi\u00f0 ljo\u0301\u00f0inum i\u0301 ti\u0301 eina gittaranum og hetta kendist eitt sindur forsty\u0301randi\u00f0."}, {"text_idx": "#000087", "text": "Ta\u00f0 var to\u0301 lekkurt at uppliva, at Kyndil hev\u00f0i bru\u0301kt pening upp a\u0301 ljo\u0301s og ljo\u0301\u00f0. Ti\u0301 hesin parturin var veruliga go\u0301\u00f0ur i\u0301 a\u0301r. Ljo\u0301sma\u00f0urin skapti alt kv\u00f8ldi\u00f0 vakrar pallmyndir og hetta gav framf\u00f8rslunum ein professionellan da\u0301m."}, {"text_idx": "#000089", "text": "200 savna\u00f0i eitt sindur fleiri framman fyri pallin enn bo\u0301lkarnir, i\u00f0 h\u00f8vdu sp\u00e6lt frammanundan. Serliga var gott li\u0301v i\u0301 ta\u0301 hitti\u00f0 Musclemanbla\u00f0 og onnur kend l\u00f8g vo\u0301ru sp\u00e6ld. I\u0301 Musclemanbla\u00f0 var teksturin eitt sindur broyttur, solei\u00f0is at hann passa\u00f0i betur til aktuella ma\u0301li\u00f0 um 266b. Kjaki\u00f0 um 266b fekk sum heild sto\u0301rt pla\u0301ss i\u0301 framf\u00f8rsluni. Lagi\u00f0 MF666 um atkv\u00f8\u00f0urnar hja\u0301 Mi\u00f0flokkinum vi\u00f0 si\u0301\u00f0sta val, hev\u00f0i broytt navn og \u00e6t nu\u0301 Mi\u00f0flokkurin 266b, kjaki\u00f0 um r\u00e6ttindi teirra samkyndu fyllur no\u0301gv a\u0301 aktuellu fl\u00f8guni hja\u0301 bo\u0301lkinum og l\u00f8g sum Moggh\u00f8vd og Talibanar vi\u00f0gj\u00f8rdu hetta ma\u0301l."}, {"text_idx": "#000090", "text": "200 stilla\u00f0i upp i\u0301 eini beinari r\u00f8\u00f0, solei\u00f0is at trummusetti\u00f0 sto\u0301\u00f0 fremst a\u0301 pallinum mitt fyri. So sto\u0301\u00f0u Niels Arge Gala\u0301n vi\u00f0 gittara si\u0301num a\u0301 h\u00f8gru li\u00f0 trummuleikarans og Mikael Blak a\u0301 vinstru li\u00f0 vi\u00f0 bassinum. Hetta gav myndina av einum bo\u0301lki, har allir limirnir vera settir li\u0301ka\u00f0, men samstundis tekur hetta eitt sindur fra\u0301 Niels Arge Gala\u0301n, i\u00f0 fyrr hevur veri\u00f0 sterki og einasti oddama\u00f0urin i\u0301 bo\u0301lkinum."}, {"text_idx": "#000092", "text": "\u2013 F\u00f8royar eru danskar sum inn i\u0301 helviti! Gj\u00f8gnumsu\u0301rga\u00f0ar av mentanarimperialismu: Fleskasteik vi\u00f0 rey\u00f0ka\u0301l, lurta eftir fucking Shu-Bi-Dua og eta hakkibu\u0301ff!"}, {"text_idx": "#000095", "text": "Einasta heimagj\u00f8rda lagi\u00f0 hja\u0301 The Dreams a\u0301 kv\u00f8ldinum var Lumpa\u00f0ur fra\u0301 ti\u0301\u00f0ini, ta\u0301 bo\u0301lkurin \u00e6t Zink. Lagi\u00f0 er eitt slag av kultklassikara og sera fangandi. Ti\u0301 passa\u00f0i ta\u00f0 v\u00e6l inn i\u0301 heildina."}, {"text_idx": "#000096", "text": "The Dreams sp\u00e6ldu v\u00e6l og ny\u0301ggjasti limurin i\u0301 bo\u0301lkinum gittarleikarin Heini Gilsto\u0301n Corfitz Andersen er eitt o\u0301tru\u0301ligt pluss fyri bo\u0301lkin. Hann er ein orkubumba og riggar v\u00e6l inn i\u0301 heildina. Hansara sto\u0301ra u\u0301tstra\u0301ling ger hann beinanvegin til ein mi\u00f0depil i\u0301 framf\u00f8rsluni. Hann er vanur at vera oddama\u00f0ur i\u0301 Paradox, og i\u0301 The Dreams er eingin grei\u00f0ur oddama\u00f0ur frammanundan, Swardi og Fist eru vanliga ba\u0301\u00f0ir i\u0301 fokus og nu\u0301 eru teir tri\u0301ggir."}, {"text_idx": "#000097", "text": "Fo\u0301lk tyktist v\u00e6l vi\u00f0 me\u00f0an The Dreams sp\u00e6ldi. B\u00e6\u00f0i u\u0301tlendsku l\u00f8gini og l\u00f8g sum Sjeikurin, Sirkus Tinganes, Forelska\u00f0ur Sjo\u0301nleikari, Til allar vinir, Sasa Sa, Sa og Nummar fingu veruligt li\u0301v i\u0301. Men sum umm\u00e6lari sto\u0301\u00f0 eg meira vi\u00f0 eini kenslu av, at vera i\u0301 dans enn at vera til konsert. Hetta er ikki meint sum ein kritikkur, men bara ein sta\u00f0festing av, at fyrireikararnir av Ny\u0301ggja\u0301rskonsertini a\u0301ttu at endurhugsa\u00f0 konsepti\u00f0, og heldur skipa fyri einum tiltaki\u00f0, i\u00f0 er meira av ti\u0301 slagnum, sum The Dreams umbo\u00f0a\u00f0i. To\u0301nleikur at dansa og syngja vi\u00f0 til, to\u0301nleikur at detta av til og to\u0301nleikur til at fa\u0301a s\u00e6r eitt ny\u0301ggja\u0301rsfri\u0301ggj til, ti\u0301 Ny\u0301ggja\u0301rskonsertin er eitt ball fyri tey yngstu."}, {"text_idx": "#000098", "text": "F\u00f8royskur punkur a\u0301 SPOT Festivalinum"}, {"text_idx": "#000099", "text": "Tann st\u00f8rsti vinnufestivalurin i\u0301 Nor\u00f0anlondum kunnger\u00f0 a\u0301 heimasi\u0301\u00f0u si\u0301ni, at f\u00f8roysku bo\u0301lkarnir The Dreams og 200 skulu sp\u00e6la a\u0301 a\u0301rsins festivali, i\u00f0 ver\u00f0ur hildin i\u0301 A\u030arhus fyrst vikuskifti\u00f0 i\u0301 juni."}, {"text_idx": "#000100", "text": "Felagskapurin aftan fyri SPOT Festivalin bo\u00f0ar i\u0301 dag fra\u0301, at teir ba\u0301\u00f0ir fremstu f\u00f8roysku punkbo\u0301lkarnir 200 og The Dreams ver\u00f0a a\u0301 a\u0301rsins festivali, i\u00f0 er fyrsta vikuskifti\u00f0 i\u0301 juni."}, {"text_idx": "#000101", "text": "A\u0301 heimasi\u0301\u00f0u si\u0301ni skrivar festivalurin: \u201c...som noget nyt bliver f\u00e6r\u00f8sk musik i a\u030ar pr\u00e6senteret i samarbejde med Nordens Hus i Thorshavn: The Dreams med frontmanden Swardi spiller ny punk uden gr\u00e6nser \u2013 trioen blev opdaget af popdivaen Anastacia og a&r-legenden Olivier Bezadi i forbindelse med MTV-realityshowet \u201cThe A-Cut\u201d, hvor gruppen blev nummer tre. Og 200 byder pa\u030a politisk satire sunget pa\u030a f\u00e6r\u00f8sk med Elvis-vokal! Gruppen sa\u030a dagens lys i 1996 med det forma\u030al at bevise, at alternativ rock kan synges pa\u030a modersma\u030alet."}, {"text_idx": "#000102", "text": "SPOT \u2013 Festivalurin ver\u00f0ur s\u00e6ddur, sum ein tann ty\u0301dningarmikli festivalurin fyri ny\u0301ggjar bo\u0301lkar, fleiri hundra fo\u0301lk u\u0301r to\u0301nleikai\u0301dna\u00f0inum koma a\u0301 hv\u00f8rjum a\u0301ri\u00f0 til festivalin, og eitt nu\u0301 okkara egni Teitur fekk si\u0301ni fyrstu sambond, i\u00f0 seinni gj\u00f8rdist ein sa\u0301ttma\u0301li vi\u00f0 Universal a\u0301 hesum festivali."}, {"text_idx": "#000103", "text": "Hetta er fyrstu fer\u00f0, at The Dreams luttaka a\u0301 sto\u0301ra festivalinum i\u0301 A\u030arhus, me\u00f0an b\u00e6\u00f0i Niels og Uni u\u0301r 200 sp\u00e6ldu a\u0301 festivalinum i\u0301 1999 vi\u00f0 MC-Ha\u0301r."}, {"text_idx": "#000105", "text": "Eisini umbo\u00f0sma\u00f0urin hja\u0301 The Dreams Sverre Nols\u00f8e seg\u00f0i, at bo\u0301lkurin var gla\u00f0ur um hetta her\u00f0aklapp, og at teir gleddu seg til lutt\u00f8kuna a\u0301 festivalinum."}]